Mestna občina Nova Gorica, Trg Edvarda Kardelja 1, 5000 Nova Gorica, na podlagi 52. člena Zakona o stvarnem premoženju države in samoupravnih lokalnih skupnosti (Uradni list RS, št. [11/18](https://www.uradni-list.si/glasilo-uradni-list-rs/vsebina/2018-01-0457), [79/18](https://www.uradni-list.si/glasilo-uradni-list-rs/vsebina/2018-01-3797) in [78/23](https://www.uradni-list.si/glasilo-uradni-list-rs/vsebina/2023-01-2479) – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/2018) objavlja

# Namero o sklenitvi neposredne pogodbe za prodajo nepremičnega premoženja

Številka: 4780-130/2023-8

Predmet pogodbe je prodaja nepremičnine s parc. št. 432/263 k.o. 2307 Stara Gora, ID znak: parcela 2307 432/263, v izmeri 32 m2. Nepremičnina se nahaja v neposredni bližini odlagališča odpadkov v Stari Gori in v naravi predstavlja objekt energetske infrastrukture, to je transformatorsko postajo. Po planskih aktih je nepremičnina opredeljena kot območja stavbnih zemljišč, s podrobnejšo namensko rabo O-območja okoljske infrastrukture. Najnižja ponudbena cena za nepremičnino je 1.280,00 EUR brez pripadajočega davka na promet nepremičnin. Vse stroške v zvezi s prodajno pogodbo nosi kupec (plačilo davka, stroškov notarske overitve, stroškov vpisa lastninske pravice v zemljiško knjigo ipd.).

**Interesenti morajo pisno ponudbo ali izjavo** o interesu oddati najpozneje do **16.5.2024**:

* priporočeno po pošti na naslov Mestna občina Nova Gorica, Trg Edvarda Kardelja 1, 5000 Nova Gorica,
* jo osebno oddati v sprejemni pisarni mestne občine, ali
* jo poslati na el. naslov [mestna.obcina@nova-gorica.si](mailto:mestna.obcina@nova-gorica.si).

**Ponudba mora vsebovati**:

* ime in priimek ali naziv podjetja ter naslov ponudnika,
* datum namere o sklenitvi neposredne pogodbe o prodaji nepremičnega premoženja
* parcelno številko, katastrsko občino ter ponudbeno ceno brez davka.

**Neposredna pogodba o prodaji bo sklenjena po poteku 20 dni od objave te namere na spletni strani Mestne občine Nova Gorica.**

Po prejemu ponudb, če bo zainteresiranih oseb več, bo Mestna občina Nova Gorica z njimi opravila pogajanja o ponudbeni ceni in drugih pogojih pravnega posla. Plačilo kupnine je v roku 30 dni od izstavitve računa na transakcijski račun prodajalca, kar je bistvena sestavina pravnega posla.

**Mestna občina Nova Gorica bo po prejemu celotne kupnine izdala zemljiškoknjižno dovolilo** za vpis lastninske pravice na predmetni nepremičnini v zemljiški knjigi, kot to določa 2. odstavek 48. člena Zakona o stvarnem premoženju države in samoupravnih lokalnih skupnosti –ZSPDSLS-1 (Uradni list RS, št. Uradni list RS, št. 11/18, 91, 1/20 - ZDLGPE, 175/20).

Vsa pojasnila v zvezi s prodajo lahko interesenti dobijo na Oddelku za okolje, prostor in javno infrastrukturo Mestne občine Nova Gorica, na el. naslovu [matjaz.rosic@nova-gorica.si](mailto:matjaz.rosic@nova-gorica.si), ali na tel. št. 05 3350 179.

Nepremičnina se prodaja po sistemu »videno-kupljeno«, zato morebitne reklamacije po sklenitvi prodajne pogodbe ne bodo upoštevane.

Upravljavec premoženja lahko postopek kadarkoli do sklenitve pravnega posla brez obrazložitve in brez odškodninske odgovornosti ustavi.

Pripravil:

Matjaž Rosič **Samo Turel**

Višji svetovalec za premoženjske zadeve **Župan**